Lê-Jou-Eier: Gee en Ontvang - Blog uitdaging - Dis Ekke
Posted by HesterLeyNel on 2017-08-31
Die inspirasie vir hierdie week se onderwerp vir ons Lê-Jou-Eier uitdaging het sy oorsprong in 'n blogpos Om te gee, maar ook te ontvang deur Una (travel4601). Una, sal jy asseblief hierdie inskrywing van jou ook aanheg by ons Inlinkz skakel vir die week? Gebruik die "nuwe paddatjie" hier onder om by die skakel uit te kom.
Die opdrag vir hierdie week (31 Augustus 2017 tot 7 September 2017):
Una het onder meer gesê dat sy nie glo dat sy altyd verdien om te ontvang nie; sy vind dit baie makliker om te gee. Ek dink dat daar meer van ons is wat 'n stryd het met "gee en ontvang".
Hoe voel julle oor hierdie saak? Deel asseblief jou mening. Vertel hoe jy die "gee en ontvang" hanteer in jou eie lewe en/of hoe jy dit waargeneem het by ander. Hoe werk 'n mens aan hierdie gesindheid?
En onthou, julle is welkom om meer as een inskrywing in te stuur!
Dankie, weer eens, aan almal wat deelgeneem het aan die onderwerp "Sê dit in Afrikaans" 😀
ONTHOU: Die blou paddatjie bevat 'n kode wat elke week verander om na die nuwe uitdaging toe te lei. Dit is dus belangrik om te sorg dat die paragraaf altyd gecopy word van die nuwe week se aankondiging van die nuwe onderwerp af. Voeg asseblief die paragraaf by onderaan jou blogpos. Onthou, die blogs wat ons hieroor geskryf het, bly daar in die Inlinkz databasis en enigiemand wat op "'n ou paddatjie" klik, sal al die geskakelde blogs daar kan sien en lees enige tyd in die toekoms. Dit beteken meer blootstelling vir almal en hopelik word die geselskapskring groter.
Hierdie is die paragraaf wat die "nuwe paddatjie" vir die onderwerp "Gee en Ontvang" bevat.
Sjoe, jy gooi ons behoorlik toe hierdie keer!
Soos ek nou-net vir Abrie gesê het, dis hoekom ek probeer voorstelle werf vir onderwerpe, want nie almal stel nodwendig belang in die onderwerpe wat my gaande het nie. Maar ek inthou dat jy voorheen geskryf het oor mense wat dit moeilik vind om net komplimente te aanvaar, so jy sal wel 'n aanknooppunt kry.